text: Slot i samarbejde med discount-kæde
  05 januar 2010 kl. 21.09
  Fra i dag kan der købes mælk fra Gram Slot i alle Rema 1000-butikkerne i Danmark. Gram Slot sælger udover mælk også kartofler og senere kommer også havregryn i handlen.
  Kan købe varer fra Gram
  De fleste vil nok undre sig over at økologiske varer fra et fint slot skal sælges i et diskountmarked, men det er det som Rema 1000 købte idéen på.
   
  På slottet i Gram glæder man sig over, at danskerne nu har mulighed for at købe varer fra Gram.
   
  
  Har ønskeet afsætning
  - Vi har længe ønsket at afsætte vores økologiske produkter gennem en supermarkedskæde, som deler de samme holdninger til fødevarer og økologi som os. I Rema 1000 har vi fundet den helt rigtige partner, som kan se kvaliteterne i vores måde at drive landbrug på og i vores tilgang til økologi. Vi ønsker at skabe større gennemsigtighed i værdikæden fra jord til bord. Med samarbejdet mindsker vi afstanden og øger tilliden mellem producent og forbruger, siger slotsejer Svend Brodersen.
   
  Det er meningen at samarbejdet skal udvides til flere varer.
  